Baumaņu Kārļa Viļķenes pamatskola

**Baumaņu Kārļa Viļķenes pamatskola** bija pamatskola, kas atradās Viļķenes pagastā. Skola bija izvietota 2 ēkās –  celtajā ēkā un skolas internāta ēkā.  pie skolas uzcēla sporta halli, iekārtoja aktīvās atpūtas laukumu. 

## Vēsture
Skola dibināta 1871. gadā kā Viļķenes pagasta skola. Pirmais skolotājs bija Jānis Vinklers, kurš reizē bija arī pagasta skrīvelis. Mācības notika 4 reizes nedēļā. Ap 1880. gadu skolai tapa piebūve, iekārtoja divas klašu telpas. Ap 1905. gadu iestādīja liepu aleju. Līdz 1920. gadam skolā strādāja Klēģeris, Strazdiņš, Brunavs, Brīvulis, Paucītis, Mežgailis, Andersons.

1920. gadā skolu pārdēvēja par Viļķenu pagasta 1. pakāpes pamatskolu. Tajā strādāja Hermanis Noriņš – skolas pārzinis, skolotāji Alfreds Noriņš, Vallija Gīze, Ženija Noriņa, Elza Vēvere (prec. Matisone, vēlāk Izande). 
1933. gadā uzcēla jaunu skolas ēku, no 1935. gada skolā darbojās mazpulcēni, kurus vadīja Elza Matisone. Ticības mācību pasniedza mācītājs Birznieks.
Pēc Latvijas okupācijas 1940. gadā skolu pārdēvēja par Viļķenes nepilno vidusskolu, tajā strādāja skolas pārzinis Kārlis Izands, skolotāji Alfreds Noriņš, Elza Izande (Matisone), Mirdza  Pļaviņa, Anna Niezere, vācu okupācijas laikā 1942. - 1943. gadā par Viļķenes tautskolu, kurā mācījās 150 skolēnu. 
1944./45. gadā skolai atjaunoja Viļķenes nepilnās vidusskolas, vēlāk Viļķenes septiņgadīgās skolas nosaukumu, tajā strādāja Alfreds Noriņš, Anna Niezere, Emīlija Prauliņa, Alise Tipāne, Mirdza Noriņa, Lūcija Treimane, Kārlis Ozols, Vīte Henilane (prec. Treimane), Rasma Dimza, Hugo Lesiņš, Millija Kraukle, Kārlis Sedlenieks, Vera Sedleniece, Miervaldis Zvirgzdiņš, Rasma Baumane.  

1958. gadā to pārveidoja par Viļķenes astoņgadīgo skolu, 1962. gadā uzcēla jaunu skolas ēku. Skola bija bāzes skola meiteņu darbmācībā (skolotāja Lūcija Noriņa). 1989. gadā skolu pārveidoja par Viļķenes deviņgadīgo skolu, bet pēc Latvijas neatkarības atjaunošanas 1992. gadā piešķīra Baumaņu Kārļa vārdu.
1998. gadā to pārdēvēja par Baumaņu Kārļa Viļķenes pamatskolu. 2024. gadā skolu likvidēja.

## Sasniegumi
1990. gados skolā ieviesa skolotāju kvalifikācijas pilnveidi, jaunu darba formu apguvi, skolēnu individuālo sasniegumu un personības izaugsmes iespēju veicināšanu. 
Skola ieguva Veselību veicinošas skolas nosaukumu.
Pēc skolēnu sasniegumiem valsts olimpiādēs saņēma vērtējumu Draudzīgā aicinājuma reitingā kopš 2003. gada,  2009. gadā ieguva Draudzīgā aicinājuma Ceļa maizes balvu. Bija inovatīvas pieredzes skolu tīkla dalībniece 2011. – 2013. gadā.
Īstenoja VISC Eiropas sociālā fonda projektu "Dabaszinātnes un matemātika" 2009. – 2011. gadā. Bija starptautiskā projekta "Skola kā satelīts attīstības izglītībā" dalībniece 2009. – 20011. gadā 

2008. gadā skolai piešķīra Vides zinātnes balvu nominācijā Vides aktīvistu grupa. Jānis Zvirgzdiņš ieguva bronzas medaļu Starptautiskajā vides projektu olimpiādē Turcijā 2009. gadā, šai olimpiādē skolu pārstāvēja Everita Eglīte 2014. gadā. Toms Jānis Eglītis ieguva 1. vietu valsts Jauno vides pētnieku konkursā 2010. un 2012. gadā. Kerbera fonda un Latvijas skolotāju vēstures apvienības starptautiskajā pētniecības konkursā "Vēsture ap mums" balvas guva Kārlis Rozenbergs 2007. gadā, Jānis Zvirgzdiņš 2009. gadā, Toms Jānis Eglītis 2009. un 2010. gadā. Labi sasniegumi bija arī vizuālajā mākslā – starptautiskajos un valsts konkursos un olimpiādēs (skolotāja Ilva Zvirgzdiņa).

Augstākos apbalvojumus guva skolotāji
*Ata Kronvalda prēmija piešķirta Austrai Zalānei  -  2007. gadā, Ilvai Zvirgzdiņai – 2013. gadā;      
*Ekselences balva nominācijā Par izcilu darbu inovatīva mācību procesa īstenošanā bioloģijā – Pārslai Treimanei 2011. gadā; 
*Ar Atzinības krusta V šķiru apbalvoja skolotāju – muzeja vadītāju Aiju Ozoliņu 2016. gadā.

## Absolventi
Skolā mācījušies
*Triju Zvaigžņu ordeņa virsnieks agronoms Uldis Auseklis, bioloģijas zinātņu doktore Dace Gertnere (Lesiņa),  komponiste Maija Einfelde, Viestura ordeņa virsnieks, militārais atašejs, fotomākslinieks Vitauts Mihalovskis, mākslinieks Vilnis Titāns, mākslinieks Ilgvars Zalāns, mūziķes Inese un Iveta Romancānes, māksliniece, grāmatu ilustratore  Linda Lošina, enerģētiķis – eksperts Juris Ozoliņš, Viestura ordeņa kavalieris, Latvijas armijas majors Druvis Kleins, ekonomikas zinātņu doktore Daina Saktiņa, Atzinības Krusta virsnieks Ziemeļvidzemes atkritumu apsaimniekošanas organizācijas valdes priekšsēdētājs Aivars Sirmais.
 
Skolā mācījās un strādāja pedagoģiskie darbinieki 
*Ilze Ādamsone, Ilze Kuģe - Kalniņa (Klētniece), Anita Ērmane  (Cīparsone), Māra Zvīne (Bračka), Antra Kalniņa (Grauduma), Ilva     Zvirgzdiņa,   Vizbulīte Ozola (Bērziņa), Liāna Podziņa.

## Izglītības programmas
Skola realizē Pamatizglītības programmu (kods 21011111)  un Vispārējās pirmsskolas izglītības programmu (kods 01011111 ).

Skolā 2016. gadā darbojas interešu pulciņi – lietišķās mākslas, mūzikas, sporta, teātra, vizuālās mākslas. 
Aktīvi darbojas Jaunsargu organizācija – vadītājs Andis Zariņš.

## Tradīcijas
*Sadarbība ar Latvijas Olimpiešu sociālo fondu – produktu sagāde olimpiešiem – veterāniem. 
*Tikšanās ar ievērojamiem cilvēkiem – personībām.
**Ziedu paklāju veidošana pie skolas.
**Lāpu gājieni Lāčplēša dienā uz pieminekli Baumaņu Kārlim.

## Atsauces

## Ārējās saites